b'\n_START_ARTICLE_\nDragomir Ben\xc4\x8di\xc4\x8d\n_START_SECTION_\n\xc5\xbdivljenjepis\n_START_PARAGRAPH_\nBen\xc4\x8di\xc4\x8d je kot \xc5\xa1tudent ljubljanske Tehni\xc5\xa1ke fakultete deloval v naprednem \xc5\xa1tudentskem gibanju. \xc5\xbde aprila meseca 1941 se je pridru\xc5\xbeil prostovoljcem pri obrambi domovine. Junija istega leta se je povezal z NOB in spomladi 1942 od\xc5\xa1el v partizane na Notranjsko. V sredini istega leta je bil sprejet v KPS. V NOV je bil med drugim politi\xc4\x8dni komisar v razli\xc4\x8dnih enotah. Med boji je bil ve\xc4\x8dkrat ranjen. Po osvoboditvi je leta 1950 v Zagrebu kon\xc4\x8dal \xc5\xa1tudij gradbeni\xc5\xa1tva, v Beogradu pa 1956 Vi\xc5\xa1jo voja\xc5\xa1ko akademijo JLA. V JLA je opravljal \xc5\xa1tevilne funkcije in bil med drugim komandant Jugoslovanskega odreda za Istro in Slovensko primorje, na\xc4\x8delnik gradbene uprave pri dr\xc5\xbeavnem sekretariatu za ljudsko obrambo SFRJ in pomo\xc4\x8dnik komandanta zagreb\xc5\xa1ke vojne oblasti. Zadnji polo\xc5\xbeaj, ki ga je zasedal pred smrtjo, je bil pomo\xc4\x8dnik komandanta armadne oblasti za politi\xc4\x8dno-pravne zadeve.'